Sokeriruoko

**Sokeriruoko** eli ***Sugar Cane*** on Alpha 1.0.11 -päivityksessä peliin lisätty kasvi. Se voi kasvaa vain hiekka-, punahiekka-, jää- ja multakuutioilla, jotka ovat veden vieressä. Sokeriruo'ot kasvavat maksimissaan neljän kuution korkeuteen, vaikka pelaaja voikin luoda korkeampia sokeriruokoja manuaalisesti. Sokeriruokoja ei löydy lähes koskaan aavikko- ja havumetsä-elinympäristöistä, sillä aavikoilla vettä ei lähes koskaan ole ja havumetsissä se on usein jäätynyt. Aavikoille voi silti generoitua sokeriruokoa, mutta Notch ei ole selittänyt tätä.

Sokeriruokoa voi käyttää paperin ja sokerin luomiseen. Paperi on välttämätöntä kirjojen ja karttojen valmistuksessa, sokeri taasen on kakkujen ainesosa ja sitä käytetään myös joissain taikajuomissa.

## Ominaisuudet

Kuten meloninsiemenet, sokeriruoko ei vaadi kasvaakseen sitä, että maa on muutettu viljelysmaaksi. Sitä ei voi myöskään lannoittaa luujauholla.

Laava ja vesi eivät läpäise sokeriruokoa. Jos esimerkiksi jompaakumpaa nestettä kaataa sen päälle, se leviää kuten minkä tahansa kiinteän palan päällä. Sokeriruo'on voi myös asettaa virtaavaan veteen, milloin se korvaa veden. Silti pelaaja voi kävellä (tai uida) sokeriruo'on läpi, minkä takia ne ovat hyödyllisiä vedenalaisina ilmataskuina. Sokeriruo'ot eivät kuitenkaan toimi ilmalukkoina.

## Kasvattaminen

 Tiedosto:Sokeriruokofarmi.png  Jos sokeriruokoa haluaa kasvattaa, se pitää asettaa joko hiekka- tai multapalalle jolla on yhteys veteen ainakin yhdestä suunnasta. Sokeriruoko, kuten taimet, vehnä ja kaktukset, kasvaa vain mikäli lohko, jolla ne kasvavat on ladattu muistiin (ne eivät siis kasva, mikäli pelaaja lähtee niiden luota **liian** kauaksi). Sokeriruo'ot kannattaa kerätä lyömällä niiden toiseksi ylimpään osaan, sillä tällöin kaksi ylintä kerrosta irtoavat, mutta alin kerros jää kasvamaan eikä pelaajan täydy asettaa sitä uudelleen maahan.

Sokeriruokofarmeista voi tehdä automaattisia, mikäli yhdistää mäntiä punakiveen niin, että männät osuvat sokeriruo'on toiseksi ylimpään osaan. Kun männät osuvat sokeriruokoon, niiden kaksi ylintä kerrosta muuttuvat kerättäviksi esineiksi, mutta alin kerros jää palaksi kasvamaan.

Mikäli sokeriruo'on yhteys veteen poistetaan, se ei hajoa ennen päivittymistään. Ruoko hajoaa asettaessa palikan sen viereen, minkä tahansa muun palikan päivittyessä sen vieressä tai sen kasvaessa.

## Bugit

* Sokeriruoko voi kasvaa aavikoilla, vaikka sen lähellä ei ole vettä

 Tiedosto:Sugar cane bug.png
## Triviaa

 Tiedosto:Maanalainen ruoko.png
* Sokeriruokoa voi asettaa lumen peittämälle palalle vaikkei sillä olisikaan vesiyhteyttä, mutta tällöin ruoko tuhoutuu kasvaessaan.
* Sokeriruokoa eikä palaa, jonka päällä se on ei voi sytyttää tuleen tuluksilla, mutta sen yrittäminen kuluttaa silti työkalun kestävyyttä.
* Sokeriruo'on voi asettaa tulessa olevalle kuutiolla.
* Hornanhenget eivät voi nähdä sokeriruo'on läpi.
* Sokeriruoko voi kasvaa luonnollisesti maanalaisissa luolissa.
* Suuret sokeriruokofarmit tarjoavat creepereille hyviä piilopaikkoja.
* Sokeriruo'osta voi craftata sokeria ja paperia.
* Sokeriruo`on voi laittaa veden alle, mutta siellä se ei kasva.Malline:Historia

```
***Creative 0.0.14a:** Sokeriruoko lisätty peliin

```
* **1.7.2:** Uusi tekstuuri

**Tekstuurit:**